Eskom staak sy beurtkrag – vir eers! | Die Vryburger
Eskom staak sy beurtkrag – vir eers!
Kort ndat Eskom aangekondig het dat hy ’n bykomende 1,500MW krag bygekry het van kragsentrales wat tydelik buite werking was, het die kragvoorsiener aangekondig dat beurtkrag opgeskort is.
’n Totaal van 3,500MW is bygevoeg tot die netwerk nadat verskeie kragsentrales weer op dreef gekom het, en alhoewel Eskom onderneem het dat beurtkrag opgeskort word, bestaan daar twyfel by menige kragverbruikers.
’n Span Duitse ingenieurs en tegniese personeel, asook ander deskundiges, het uit Duitsland in die land aangekom die afgelope week, en sal in die komende dae hulle kennis aanwend om sekere instandhouding en onderhoudswerk te doen om die sukkelende kragvoorsiener se toerusting te probeer opgradeer.
Die span is glo van die mees kundiges en die hoop bestaan dat hulle die ernstigste gebreke in die kragsentrales sal vind en behoorlik herstel. Vernietigende wind, hael in dele van KZN verwag | Netwerk24
Deur Reneilwe Dhludhlu 25 Februarie 2019 12:14
Swaar donderstorms word Maandagmiddag in groot dele van die land verwag.
Die Suid-Afrikaanse Weerdiens (SAWD) het ’n waarskuwing uitgereik dat daar “vernietigende wind en hael” in dele van die distrikte Harry Gwala, uMgungundlovu, uThukela, Amajuba en uMzinyathi in KwaZulu-Natal kan voorkom. Dit word tussen 14:00 en 21:00 verwag.
Reën word tussen 14:00 en 21:00 in Gauteng voorspel, tussen 13:00 en 23:00 oor die hoëveld in Mpumalanga, tussen 15:00 en 23:00 in die sentrale en suidelike dele van Limpopo, tussen 14:00 en 21:00 in die oostelike dele van die Vrystaat en van 14:00 af oor die oostelike dele van Noordwes.
Meer oor: Suid-Afrikaanse Weerdiens (Sanw) | Kwazulu-Natal (Kzn) | Hael | Stormweer